# data[].attributes.body
Haug ehk harilik haug ehk havi (Esox lucius) on hauglaste sugukonda haugi perekonda kuuluv röövkala.Haug elab Euraasia ja Põhja-Ameerika põhjaosa sisevetes. Ta on üks kõige laiemalt levinud mageveekala. Venemaal puudub ta vaid Amuuri jõgikonnas, kus elab amuuri haug. Ukrainas puudub haug ainult Krimmis.Haugil on nooljas keha, mis on natuke külgedel lamenenud. Seljauim on keha tagaosas, suurendades saba tõukepinda. See võimaldab välkkiireid kohaltsööste saagi haaramiseks. Suhteliselt suurel peal on pardi nokka meenutav suu, millel on tahapoole kaldu olevad hambad. Haugi värvus sõltub keskkonnast, keha on selja pealt tavaliselt rohekas-sinakas, mis muutub allapoole minnes üha heledamaks, kõhualune on valge.

# data[].attributes.body
Euroopa merikurat ehk õngitseja (ka merikurat) (Lophius piscatorius) on kiiruimsete klassi merikuratlaste sugukonda kuuluv kala. Ta pikkus võib olla kuni 2 meetrit ja kaal kuni 40 kg.
Merikurat on põhjakala. Tal on hästiarenenud rinnauimed, mis asetsevad käsivarretaolistel alustel nõnda, et võimaldavad tal mööda merepõhja "kõndida" (libiseda).
Merikurat on spetsialiseerunud toidu hankimisele istu-ja-oota stiilis. Ta varjub merepõhja, ta tume nahk sulandub põhjasetetega ja ta sabauimel on lihav peibutis. Kui mõni väiksem kala mööda ujub, avab merikurat suu ja imeb ta sisse.

# data[].attributes.body
Ogalik (Gasterosteus aculeatus) on ogalikuste seltsi kuuluv väike kala, millele on iseloomulikud keha katvad luuplaadikesed ja seljauime ees paiknevad ogad. Nad on laialdaselt levinud põhjapoolkera rannikumeredes ning neid võib kohata nii mere- kui ka magevees.Ogalikud on hästi tuntud isahoole poolest, kus just isased kalad ehitavad pesa ja hoolitsevad marja ning vastsete eest.

# data[].attributes.body
Nolgus (Myoxocephalus scorpius) on võldaslaste sugukonda kuuluv kalaliik.
Nolgus elutseb Põhja-Euroopa külmemaveelistes rannikupiirkondades, ka Eesti rannikuvetes.

# data[].attributes.body
Merisiig ehk siig (Coregonus lavaretus lavaretus L.) on kalaliik lõheliste (Salmonidae) sugukonna siia perekonnast. Merisiig on saleda kehakuju, hõbedaste külgede, tömbi ninamiku, valge kõhu ja väikese peaga kala. Sabavarre alguses on lõheliste seltsile omane rasvauim. Ta asustab kogu Läänemerd ja on üsna tavaline. Eestis elab merisiig kõikides rannikuvetes ning Pärnu ja Narva jões.

# data[].attributes.body
Makrell (Scomber scombrus) on makrellaste sugukonda kuuluv pelaagiline parvekala.
Makrellid elavad Atlandi ookeani põhjaosa ida- ja läänerannikul.Eesti rannikuvetest on teda püütud sagedasti eksikalana.